Anmodning om præjudiciel afgørelse indgivet af Tribunale ordinario di Firenze (Italien) den 4. juni 2024 – GK mod Ministero dell’Interno og Commissione Territoriale per la Protezione Internazionale – Sezione di Perugia
(Sag C- 388/24, Oguta 1 )
Processprog: italiensk
Den forelæggende ret
Tribunale ordinario di Firenze
Parter i hovedsagen
Klager: GK
Indklagede: Ministero dell’Interno og Commissione Territoriale per la Protezione Internazionale – Sezione di Perugia
Præjudicielle spørgsmål
1.    Principalt: Skal EU-retten, og navnlig artikel 36, 37 og 46 i direktiv 2013/32/EU 1
, fortolkes således, at den er til hinder for, at en medlemsstat udpeger et land som sikkert oprindelsesland med undtagelser for kategorier af personer, der løber en risiko, med hensyn til hvilke formodningen om sikkerhed ikke finder anvendelse, og kan i så fald det pågældende land som helhed derfor ikke betragtes som et sikkert oprindelsesland som omhandlet i direktivet?
2.    Subsidiært: Såfremt en sådan fremgangsmåde med udpegelse ikke anses for at være absolut forbudt ifølge EU-retten, er EU-retten da til hinder for en national regel, som udpeger et oprindelsesland som sikkert med undtagelser for personer, der med hensyn til antal og type er vanskelige at identificere inden for de korte frister for hastebehandling (navnlig »frihedsberøvede personer, personer med fysiske eller psykiske handicap, albinoer, hiv-positive, LGBT-personer, ofre for forskelsbehandling på grund af kønstilhørsforhold, herunder ofre og potentielle ofre for kvindelig kønslemlæstelse, ofre for menneskehandel, internt fordrevne personer, journalister, medlemmer af IMN og repræsentanter for IPOB«), og kan i så fald det pågældende land som helhed derfor ikke betragtes som et sikkert oprindelsesland som omhandlet i direktivet?
____________
1     Den foreliggende sags navn er et vedtaget navn. Det svarer ikke til et navn på en part i sagen.
1     Europa-Parlamentets og Rådets direktiv 2013/32/EU af 26.6.2013 om fælles procedurer for tildeling og fratagelse af international beskyttelse (omarbejdning) (EUT 2013, L 180, s. 60).